Tlačová konferencia sa uskutoční o 16:00 slovenského času.
Samsung oficiálne oznámil dátum tlačovej konferencie, na ktorej predstaví svoje vlajkové lode pre rok 2021. Modely Galaxy S21 predstaví už 14. januára o 16:00.
Tlačovú konferenciu bude možné sledovať na oficiálnej stránke Samsung.sk. Ak vás pripravované telefóny od Samsungu zaujímajú, na samostatnej podstránke sa môžete zaregistrovať a získať tak možnosť obdržať exkluzívny registračný bonus.
O telefónoch Galaxy S21 sme už napísali veľa informácií, internetom dokonca kolujú aj fotografie smartfónov a technické špecifikácie. Hlavným dizajnovým prvkom nového radu bude zadný fotoaparát, ktorý si môžete v rozmazanej podobe všimnúť aj na konci krátkeho videa, ktoré Samsung zverejnil pri príležitosti oznámenia dátumu tlačovej konferencie:
Zdroj: Samsung
Prečítajte si aj: